REPUBLIKA HRVATSKA

REPUBBLICA DI CROAZIA

OSNOVNA ŠKOLA VLADIMIRA NAZORA

SCUOLA ELEMENTARE «VLADIMIR NAZOR »

ROVINJ – ROVIGNO

Edmonda de Amicisa 31, 52210 Rovinj

Tel/fax : 052-811-271 i 816-612

e-mail: ured@os-vnazora-rovinj.skole.hr

[www.os-vnazora-rovinj.skole.hr](http://www.os-vnazora-rovinj.skole.hr)

KLASA:012-03/20-03/01

URBROJ:2171-01-17-01-20-1

Rovinj, 20. srpnja 2020.g.

Na temelju članka 6. Pravilnika o postupku unutarnjeg prijavljivanja nepravilnosti i imenovanja povjerljive osobe ravnatelj Osnovne škole Vladimira Nazora – Scuola elementare ‘’Vladimir Nazor’’ Rovinj – Rovigno ( u daljnjem tekstu: Škola), dana 20.srpnja 2020. godine objavljuje ovaj

**P O Z I V**

**za imenovanje povjerljive osobe za unutarnje prijavljivanje nepravilnosti**

I.

Ravnatelj Škole predlaže da se povjerljivom osobom za unutarnje prijavljivanje nepravilnosti imenuje Ina Venier, zaposlena na radnom mjestu učiteljice informatike.

II.

Svaki radnik Škole može staviti i svoj prijedlog povjerljive osobe iz reda radnika Škole.

III.

Pozivaju se radnici Škole da u roku od 8 dana od objave ovog Poziva, pisanim putem ili putem e-mail adrese Škole, predlože povjerljivu osobu ili podrže predloženu povjerljivu osobu navedenu u Pozivu, odnosno da izraze svoje protivljenje imenovanju predložene povjerljive osobe.

IV.

Povjerljivu osobu za unutarnje prijavljivanje nepravilnosti ravnatelj Škole imenuje na prijedlog najmanje 20% radnika zaposlenih u Školi.

Ukoliko 20% radnika ne podrži ni jednu osobu kao povjerljivu osobu, ravnatelj Škole će imenovati osobu predloženu u Pozivu kao povjerljivu osobu.

Ako je više osoba predloženo za povjerljivu osobu, prednost ima kandidat kojeg podrži veći broj radnika Škole.

V.

Povjerljiva osoba dužna je:

1. prijavu o nepravilnosti proslijediti tijelima ovlaštenim na postupanje prema sadržaju prijave, ukoliko ista nije riješena sa Školom, kao poslodavcem.
2. obavijestiti Prijavitelja, na njegov zahtjev, o tijeku i radnjama poduzetima u postupku i omogućiti mu uvid u spis u roku od 30 (trideset) dana od zaprimanja zahtjeva.
3. pisanim putem obavijestiti Prijavitelja o ishodu postupka odmah nakon njegova završetka.
4. pisanim putem izvijestiti pučkog pravobranitelja o zaprimljenim prijavama u roku od 30 (trideset) dana od odlučivanja o prijavi.
5. čuvati identitet Prijavitelja i podatke zaprimljene u prijavi od neovlaštenog otkrivanja odnosno objave drugim osobama, i po prestanku obavljanja dužnosti povjerljive osobe, pa i nakon prestanka radnog odnosa u Školi, osim ako to nije suprotno zakonu, te dokumentaciju pohranjivati u prostor za pohranu osiguranu od neovlaštenog pristupa.

VI.

Ovaj Poziv objaviti će se na mrežnim stranicama i oglasnoj ploči Škole.

Ravnatelj

Bojan Burić, prof.